|  |
| --- |
|  hr)bj-sa.gifOPĆINSKI GLASNIKSlužbeno glasilo Općine Šandrovac |
| **Izlazi prema potrebi** | **Šandrovac, 14.04.2020.** | **GODINA 2020.****BROJ 4** |

KAZALO

* Odluka o potpisivanju Sporazuma radi zajedničkog obavljanja poslova civilne zaštite

Općinsko vijeće Općine Šandrovac, na temelju članka 18. Zakona o sustavu civilne zaštite („Narodne novine“ br. 82/15, 118/18 i 31/20), a temeljem članka 32. Statuta Općine Šandrovac („Službeni glasnik Općine Šandrovac“ broj 5/18) Općinsko vijeće Općine Šandrovac na hitnoj 25. sjednici održanoj 14. travnja, donosi

ODLUKU

o potpisivanju Sporazuma

radi zajedničkog obavljanja poslova civilne zaštite

Članak 1.

Odluka o potpisivanju Sporazuma radi zajedničkog obavljanja poslova civilne zaštite donosi se temeljem Odluke Stožera civilne zaštite Republike Hrvatske o dopuni Odluke o zabrani napuštanja mjesta prebivališta i stalnog boravka u Republici Hrvatskoj KLASA: 810-06/20-01/7, URBROJ: 511-01-300-26 od 8. travnja 2020. godine kojom je omogućeno zaključenje Sporazuma o zajedničkom obavljanju poslova civilne zaštite. Odlukom je omogućeno da više jedinica lokalne samouprave koje su prostorno povezane u jedinstvenu cjelinu i koje pripadaju istom geografskom području i dijele zajedničke rizike mogu zajednički obavljati poslove civilne zaštite u skladu s postignutim sporazumom.

Općinsko vijeće Općine Šandrovac donosi Odluku o potpisivanju navedenog Sporazuma sa jedinicama lokalne samouprave koje su po prijašnjim propisima bile u sastavu bivše Općine Bjelovar: Grad Bjelovar, Općina Rovišće, Općina Veliko Trojstvo, Općina Nova Rača, Općina Velika Pisanica, Općina Kapela, Općina Severin i Općina Zrinski Topolovac.

Članak 2.

Mjere civilne zaštite vezane uz kretanje stanovnika odnose se jedinstveno na građane s područja potpisnica Sporazuma uključujući mogućnost slobodnog prelaska između potpisnica Sporazuma bez e-Propusnica.

Stožeri civilnih zaštita potpisnica Sporazuma nastavit će provoditi mjere u skladu s Odlukom o zabrani napuštanja mjesta prebivališta i stalnoga boravka u RH („Narodne novine“ broj35/20 i 39/20) i Odlukom o dopuni Odluke o zabrani napuštanja mjesta prebivališta i stalnog boravka u Republici Hrvatskoj („Narodne novine“ broj 44/20) na način da stožer civilne zaštite potpisnica Sporazuma izdaje e-Propusnica za građane s područja svoje jedinica lokalne samouprave, a u slučajevima izlaska iz teritorijalnog područja potpisnica Sporazuma.

Ovlašćuje se općinski načelnik za potpisivanje Sporazuma.

Članak 3.

Ova Odluka radi hitnosti stupa na snagu danom donošenja i objavit će se u „Službenom glasniku Općine Šandrovac“.

Predsjednik Općinskog vijeća:

Miroslav Sokolić, v.r.

KLASA: 810-03/20-01/2

URBROJ: 2103/05-01-20-1

Šandrovac, 14. travnja 2020.